als_Latn dik_Latn sag_Latn
Babë e bijë kandidatë në Shkodër, vijon çudia e zgjedhjeve
Pas rastit të dy partive Mega dhe Aleanca Demokratike që kishin vendosur në listat e tyre për deputetë disa anëtarë të fiseve të njëjta, një tjetër rast i çuditshëm është vënë re në Shkodër.
Partia për Drejtësi, Integrim dhe Unitet ka vendosur në listat e saj në Shkodër 2 anëtarë të së njëjtës familje, babë e bijë.
Liljan Idrizaj dhe e bija, Liljana Idrizaj, kandidojnë edhe me 9 kandidatë të tjerë. Liljan Idrizaj, 63 vjeç, është inxhinier, kurse e bija, 27 vjeçe, është përfaqësuese mjekësore në disa kompani farmaceutike. 63-vjeçari është kryetar i PDIU-së për Shkodrën. Në galerinë e fotove janë edhe CV-të e dy kandidatëve.
Liljani është i dyti në listë, ndërkohë që vajza e tij është e katërta.
Pak ditë më parë u zbulua edhe rasti i kreut të PDS-së, Skënder Gjinushi, i cili ka pasur një tjetër emër në lindje, por deri tani, pavarësisht viteve të gjata në politikë, nuk dihej. Ai quhej Sasha, edhe pse këtë emër nuk e ka përdorur asnjëherë përgjatë këtyre viteve. /Blitz.al/
als_Latn als_Latn als_Latn als_Latn als_Latn als_Latn